Dansk Tennis Forbund

Dansk Tennis Forbund (DTF), det styrende organ for tennis i Danmark, er et specialforbund under Danmarks Idrætsforbund. Forbundet blev stiftet som Dansk Lawn-Tennis Forbund (senere Dansk Tennis Forbund) den 3. april 1920. Indtil da havde tennissporten i Danmark været organiseret i en sektion under Dansk Boldspil-Union. Siden 1937 har DTF været et selvstændigt specialforbund under Danmarks Idrætsforbund.

Forbundet består af tre lokalunioner, der fungerer som regionale forbund, der dækker hver deres geografiske område:
 Fyns Tennis Union (FTU), der også dækker Langeland og Tåsinge.
 Jyllands Tennis Union (JTU), der også dækker Fanø, Als og Mors.
 Tennis Øst, der dækker Sjælland, Lolland, Falster og Bornholm.
Tennisklubber kan kun være medlemmer af Dansk Tennis Forbund gennem en af de tre unioner.

Derudover har foreningen Danske Tennis Veteraner (DTV) selvstændig status inden for DTF med egne love og økonomi.

DTF afvikler årligt Danmarksmesterskaberne i tennis, såvel udendørs som indendørs, der officielt er afviklet siden 1904, og som DLTF overtog ansvaret for fra DBU i 1921. Forbundet afvikler ligeledes årligt DM for hold, såvel udendørs som indendørs, som er en divisionsholdturning, hvor den øverste række er Elitedivisionen.

Forbundet er endvidere ansvarlig for Danmarks Davis Cup-hold og Danmarks Fed Cup-hold.

Ledelse 

Dansk Tennis Forbund ledes af en bestyrelse på otte medlemmer, hvoraf de fire medlemmer er valgt på generalforsamlingen, mens de sidste fire medlemmer er formændene for de tre lokalunioner, Tennis Øst, Fyns Tennis Union og Jyllands Tennis Union.

Forbundets daglige ledelse varetages af en ansat direktør.

Formænd

Næstformænd

Kasserere

Generalsekretærer og direktører

Medlemstal 

Registeringen af medlemstal begyndte først i 1931.

DTF's hædersbevisninger

Æresmedlemmer 

Udnævnelse af æresmedlemmer af Dansk Tennis Forbund vedtages af generalforsamlingen og kræver et flertal på 5/6 af de afgivne stemmer.

Ambassadører 

Ambassadører for Dansk Tennis Forbund.

DTF's Guldnål 

Dansk Tennis Forbunds Guldnål er den fineste hædersbevisning, der kan tildeles af DTF's bestyrelse. Prisen blev indstiftet den 15. juni 2006, hvor bestyrelsen besluttede at indstifte en nål, der var finere end æresnålen. Prisen anses for at være en helt speciel og ekstraordinær anerkendelse fra DTF's bestyrelse.

Guldnålen kan kun tildeles personer, som i forvejen har modtaget DTF's Æresnål, og gives til personer, som har haft et aktivt virke i dansk eller international tennis i mindst 16 år, og som har udmærket sig i særlig høj og værdifuld grad for tennissporten.

Beslutning om tildeling af DTF's Guldnål tages af DTF's bestyrelse, hvor mindst 3/4 af medlemmerne skal støtte forslaget.

DTF's Æresnål 

Dansk Tennis Forbunds Æresnål er indstiftet den 3. april 1945 i forbindelse med forbundets 25 års jubilæum.

Æresnålen kan kun tildeles personer, som i forvejen har modtaget DTF's Fortjenstnål, og gives til personer, som har haft et aktivt virke i dansk eller international tennis i mindst 12 år, og som i særlig høj grad har gjort sig fortjent til forbundets anerkendelse ved et mangeårigt værdifuldt arbejde for forbundet.

Beslutning om tildeling af DTF's Æresnål tages af DTF's bestyrelse efter indstilling fra et bestyrelsesmedlem eller fra en af forbundets lokalunioner.

DTF's Ærestegn 

Dansk Tennis Forbunds Ærestegn ("Waagepetersens Æresetui") er et cigaretetui af sølv, skænket af grosserer Harald T. Waagepetersen, med flere af datidens tenniskoryfæers navne indgraveret. Prisen tildeles en gang om året efter indstilling fra en lokalunion til en person, der enten sportsligt eller administrativt har gjort sig særligt fortjent til en belønning.

DTF's Fortjenstnål 

Dansk Tennis Forbunds Fortjenstnål er en pris, der er indstiftet i 1951 på opfordring fra lokalunionerne.

DTF's Fortjenstnål kan kun tildeles personer, der i forvejen har modtaget en lokalunions fortjenstnål, DTF's officialemblem eller DTF's Landskampsnål. Anerkendelsen gives til personer, som i mindst otte år har udført fortjenstfuldt arbejde til gavn for dansk tennis inden for forbundet, en union eller en klub.

Beslutning om tildeling af fortjenstnåle tages af DTF's bestyrelse. Hvis den gives for unions- eller klubarbejde tages beslutningen efter indstilling fra den pågældende lokalunion.

234 personer er blevet tildelt DTF's Fortjenstnål i perioden 1951-2015.

DTF's Lederpris 

Dansk Tennis Forbunds Lederpris blev indstiftet i 1973 og tildeles årligt til en person, som har gjort en ekstaordinær indsats for tennissporten. Prisen udgjorde i 1977 750 kr., men siden 1984 er beløbet blevet pristalsreguleret og andrager pr. 2017 ca. 1.500 kr.

DTF's bestyrelse vælger prismodtageren på sit ordinære januarmøde blandt de kanditater, som unionerne har indstillet til prisen.

DTF's Landskampsnål 

Dansk Tennis Forbunds Landskampsnål er en anerkendelse, der tildeles de spillere, der har spillet repræsentative kampe for forbundet. Prisen blev indstiftet i 1941, og i 1945 blev det besluttet at uddele nålen med tilbagevirkende kraft til alle spillere, der havde deltaget i en landskamp for Dansk Tennis Forbund.

Årets Tennisspiller 

"Årets tennisspiller" er blevet kåret årligt siden 1982, og siden 2001 har Dansk Tennis Forbund stået for kåringen. Vinderen udpeges af en jury, der består af danske tennisjournalister, der følger spillernes kamp for succes på den internationale tennisscene.

Årets Juniortennisspiller 

Kåringen af "Årets juniortennisspiller" blev indstiftet i 2003. Vinderen udpeges en gang om året og vælges af danske tennisjournalister.

C WorldWide Talentprisen 
Prisen uddeles til det eller de talenter, der har klaret sig bedst målt på objektive kriterier. Med prisen følger et samlet beløb på 100.000 kroner.

Årets Juniortræner 

"Årets juniortræner" er kåret årligt siden 2011. Prisen uddeles af en jury bestående af en repræsentat fra DTF Elite & Talent samt en repræsentant for DTF Uddannelse. Alle kan indstille kandidater til prisen.

Årets Tennisklub 

"Årets Tennisklub" er en pris, som hvert år uddeles af Dansk Tennis Forbund til en af forbundets medlemsklubber. Kåringen af "Årets Tennisklub" er en hyldest til alle klubbers frivillige kræfter og en anerkendelse for det store arbejde, som ydes.

Kandidater til "Årets Tennisklub" nominers af lokalunioerne, som derefter i forbindelse med et seminar skærer kandidatfeltet ned til fire klubber. Den endelige vinder udpeges blandt disse fire kanditater af DTF's bestyrelse ud fra følgende tre kriterer:
 Rekruttering af nye medlemmer gennem konkrete aktiviteter.
 Fastholdelse af eksisterende medlemmer via et bredt og varieret aktivitetsudbud.
 Talentudvikling.

Prisen er uddelt siden 1993.

Mogens Pagh-pokalen 

Mogens Pagh-pokalen er en evigt vandrende pokal, udsat af forbundets tidligere formand, Mogens Pagh. Pokalen tilfalder hvert år den klub, der samlet opnår de bedste resultater ved DTF's ungdomsmesterskaber, og som har juniorspillere, der klarer sig godt i internationale turneringer.

Øvrige hædersbevisninger

Dannebrogordenen 

Dannebrogordenen blev i 2009 tildelt Kurt Nielsen, som er den eneste hidtidige modtager af ordenen med tilknytning til Dansk Tennis Forbund.

DIF

DIF's ærestegn 

Danmarks Idrætsforbunds Ærestegn er i perioden fra 1941 til 2016 blev tildelt 32 personer tilknyttet Dansk Tennis Forbund.

ITF og Tennis Europe

ITF Award for Services to the Game 

15 danskere med tilknytning til Dansk Tennis Forbund er i perioden 1980-2015 blevet tildelt International Tennis Federation's pris, ITF Award for Services to the Game.

Davis Cup Commitment Award 

Syv danskere har modtaget denne pris, der gives til spillere, der har deltaget i 20 holdkampe på højeste niveau eller 50 holdkampe i alt i Davis Cup.

Fed Cup Commitment Award

Tennis Europe Award

Eksterne henvisninger 
 Dansk Tennis Forbund
 Dansk Tennis Forbund - Hædersbevisninger

Noter 

Tennisorganisationer
Tennis Forbund
Tennis Forbund
Etableret i 1920